Ego Petrus, comes Autissiodorensis et Tornodorensis, notum facio tam præsentibus quam futuris quod, cum discordia esset inter me et dominam meam Blancham, illustrem comitissam Trecensem, super percursu inter Tornodorum, ex parte mea, et Herviacum et Sanctum-Florentinum, ex parte ipsius comitissæ, tandem, rei veritate, de assensu et voluntate dictæ comitissæ et mea, diligenter ab indigenis super hoc inquisita, didicimus percursum esse inter dictas villas; et ita percursus ille fuit cognitus et probatus. Præterea, contentiones et quærelas quas adversus Hernulphum Grossum, super dicto judicio quod mihi arranaverat, et adversus Columbum Borginum, super caduco matris suæ habebam....... Actum, anno gratiæ Mº CCº Vº.